জলঢাকা কাজিরহাট এলাকার কৃষক আব্দুল ওয়াহেদ অভিযোগ করে বলেছেন, তিস্তা সেচ প্রকল্পের এস এইট টি সেচ নালার প্রায় সাড়ে ৩কিলোমিটার এলাকা গত অর্থ বছর ৪২লাখ টাকা ব্যয়ে সংস্কার করা হয়। নালা সংস্কারে নিম্মমানের কাজ করা হয়। বুধবার রাতে জলঢাকার কাজিরহাট এলাকায় সেচ নালার প্রায় ৩০ফুট এলাকা ভেঙ্গে যায়। ওই ভাঙ্গা অংশ দিয়ে সেচ নালার পানি তীব্র গতিতে প্রবেশ করে কাজিরহাট এলাকার সহস্রাধীক একর জমির বোরো ক্ষেত হাটু পানিতে তলিয়ে যায়। ক্ষতিগ্রস্থ কৃষকেরা ক্ষেতের বোরো চারা  পচে নষ্ট হওয়ার আশঙ্কা করছে।  পানি উন্নয়ন বোর্ড রংপুর ডিভিশনের নির্বাহী প্রকৌশলী শহিদুল ইসলাম বলেছেন, এস এইট টি সেচ নালার কাজ এখনো চলছে। স্থানীয় কৃষকেরা কাজিরহাট এলাকায় ২নম্বর গেট বন্ধ করে ক্ষেতে পানি নিচ্ছিল। এতে সংস্কারাধীন নালাটি পানির চাপ সহ্য করতে পারেনি। ফলে ভেঙ্গে যায়। ঠিকাদার ইতোমধ্যে ওই ভাঙ্গা অংশ মেরামত করে দিয়েছে। কৃষকেরা আবারও সেচ নিতে পারবে।